text: BrúðarkalendarinKomandi brúdleypSkráset brúdleypBrúdleypsgreinarVeitararSkráset veitaraHjálpartólSangsavnMinnis-listiBrúdleyps kostnaðurYnskilistinAlt samlað
text: #000000
text: Setið tíð av til at práta saman um tykkara kærleiksmál
text: #000001
text: Visti tú, at vit øll hava ein kærleikstanga innan í okkum? Møguliga ikki ein veruligan tanga, men tað eru ting, sum gera okkum glað.
text: #000002
text: Gary Chapman hevur skrivað fleiri bøkur um evnið og hevur tað verið eitt sera gott amboð hjá túsundtals pørum og familjum.Hann nevnir tey fimm kærleiksmálini, sum eru: Tænastur, gávur, rósandi orð, krops-kontakt og tíð saman.Um vit seta okkum fyri, at finna fram til okkara egna kærleiksmál og tað hjá okkara maka, so kann lívið gerast lættari.
text: #000003
text: Um konan til dømis hevur “tænastur” sum sítt fremsta kærleiksmál og maðurin kemur heim, meðan hon stendur og vaskar eitt stórt uppvask, so er tað besta hjá honum at gera, at fara og taka eina hond í, heldur enn at siga: Eg elski teg! Og fara víðari.
text: #000004
text: Tað tekur tíð og orku at finna útav í fyrsta lagi, hvat títt egna kærleiksmál er, og síðani at finna útav, hvat er kærleiksmálið hjá tínum maka, men tað gevur bonus! Setið tíð av til at práta saman um tykkara kærleiksmál.
text: #000005
text: Um vit skulu hava eitt gott ella sunt hjúnaband, so mugu vit gerast tilvitað um at fylla á kærleiks-tangan hvør hjá øðrum og harafturat brúka ta tíð sum krevst, fyri at greiða fløkjurnar, sum koma á leiðini. Verið ikki ov skjót at blaka noða/parlagið í ruskspannuna, men brúkið tíð uppá at fáa fløkjurnar úr.
text: #000008
text: Les eisini:Hjúnabandið... Byrjið vælHjúnaband...Lívið er ein ferðGóð ráð til hjúnabandiðAvbjóðandi tíðir
text: #000009